Downloaded from YTS.MX
Official YIFY movies site: YTS.MX
A NETFLIX DOKUMENTUMFILMJE
Ne félj nagyot álmodni!
Nem számít, honnan jöttél.
Megmutathatod a világnak…
hogy semmi nem lehetetlen.
A világon mindössze 14 hegycsúcs haladja meg a 8000 méteres magasságot.
Ezek meghódításának a története 100 évre nyúlik vissza.
Nyolcezer méter felett, a halálzónában, már nagyon nagy a tét.
A hideg,
a szél,
a lavinák.
Ha a hegymászók bajba kerülnek,
és nincs a közelben senki, aki segíthetne,
akkor általában meghalnak.
A magashegyi hegymászás történetében
Reinhold Messner örvend a legnagyobb tiszteletnek.
Ő mászta meg először mind a 14 8000 méter feletti csúcsot.
Tizenhat évébe telt.
Mindig van az emberben félelem.
Úgy érzed, hogy csak az alaptáborban vagy biztonságban.
MAGASHEGYI HEGYMÁSZÓ
A civilizációban.
Nagyon nehéz egyetlen élet során megmászni az összes 8000 méter feletti csúcsot.
Ez óriási vállalkozás annak, aki még csak egy nyolcezrest mászott meg.
Egyetlen nyolcezres is egy óriási, két hónapos expedíció.
PROFI HEGYMÁSZÓ
De aztán 2019 tavaszán
hegymászó körökben elkezdtek beszélni egy őrült nepáli fickóról.
Senki nem hallott még róla.
Mindenki azt kérdezte:
„Ki a fene az a Nims Purja?”
Jól van, haver!
Leggyorsabban hét év alatt
mászták meg mind a tizennégy 8000 méter feletti csúcsot.
Ha túlélem, akkor én hét hónap alatt megcsinálom.
A lényeg, hogy inspiráljam az emberiséget.
A nepáli hegymászó közösség
mindig is úttörő volt a nyolcezresek körében,
de sose kapták meg a nekik kijáró tiszteletet.
Szeretném képviselni a nepáli hegymászók közösségét.
14 DARAB 8000 MÉTERES CSÚCS HÉT HÓNAP ALATT
Három szakaszra bontottam a küldetést.
Az első szakasz Nepál.
ELSŐ SZAKASZ: NEPÁL ÁPRILIS, MÁJUS
Én lehetek az első hegymászó,
aki hat 8000 méteres csúcsot mászik meg a tavaszi évszakban.
A második szakasz Pakisztán lenne…
MÁSODIK SZAKASZ: PAKISZTÁN JÚNIUS, JÚLIUS
…ahol megmásznám a K2-csúcsot,
aminek a túléléséhez elég sok szerencse kell.
HARMADIK SZAKASZ: NEPÁL ÉS KÍNA SZEPTEMBER, OKTÓBER
A harmadikhoz engedély kell Kínától, hogy mászhassak Tibetben.
Azt mondták, hogy a tervem lehetetlen.
Épp ezért döntöttem úgy, hogy Lehetséges Projektnek nevezem el.
ANGLIA 2019. MÁRCIUS 15.
Őrült ötlet volt.
De meg se lepődtem.
Állandóan agyal valamin.
Fogalmam sincs, hogy min. De az ő agya soha nem pihen.
NIMS ÉS SUCHI ESKÜVŐJE 2008
Nagyon fiatalon házasodtunk.
Az, hogy elengedett, hogy belevágjak ebbe a hatalmas projektbe…
Suchi bámulatos ember.
Hihetetlen mentális ereje van.
Megértettem a kockázatokat,
de szerintem ez része a személyiségének.
Nagyon elszánt.
Végre!
Végre megcsináljuk! Ne aggódj, nem lesz bajom!
Vigyázz magadra!
Nagyon veszélyes volt.
De tudtam, hogy ez megváltoztatja az életét.
A projekt során támogatni fog egy nepáli hegymászócsapat,
akik velem együtt másznak
az expedíció különböző hegyein.
Rájuk kell bíznom az életemet.
De azt is tudom, hogy élvezni fogom.
Jó reggelt mindenkinek!
A Lehetséges Projekt csapata!
Mingma a legerősebb hegymászó, akit ismerek.
Ő a jobbkezem. Oké?
A hegymászás számomra a felfedezésről szól.
Geljen a világ legjobb táncosa.
A csapatban mindenki testvérként tekint a másikra.
Együtt bulizunk.
Lakpa Dendi képes akár egy házat is elcipelni.
Remélem, hogy ha mind összefogunk, akkor meg tudjuk csinálni.
Ez jó dolog Nepál számára.
Itt a testvérem, Gesman! Szevasz!
Gesman hajlandó bármit kockára tenni.
Még senki nem próbálkozott olyasmivel, mint a Lehetséges Projekt.
Muszáj volt részt vennünk benne.
ANNAPURNA RÉGIÓ, NEPÁL 2019. MÁRCIUS 27.
A hegymászásban a bevett magatartás az,
hogy az ember legyen alázatos, és nincsenek egyéni célok.
Nims az ellenkezője. Elég szókimondó.
MAGASHEGYI HEGYMÁSZÓ
Ez vagyok én, és van egy pocakom, ami el fog tűnni.
Amikor a Lehetséges Projektről mesélt, egyszerűen ledöbbentem.
Az időjárás korlátai,
a logisztika, az útvonalak állapota…
Az egész rendkívül veszélyes.
Úgy láttam, hogy ambíció az van bőven, de a sikerre semmi esély.
Néha muszáj a számodra legfontosabb dolgokra koncentrálnod.
Összehozom a dolgot,
ez pedig el fog tűnni. Bumm!
Ennyi.
Mindegy, hányszor voltál ott, hogy hányszor láttad már.
MAGASHEGYI HEGYMÁSZÓ
Az elméd képtelen felfogni, hogy Annapurna mennyire hatalmas.
Olyan érzésed lesz tőle, mintha csatába készülnél,
hogy megküzdj a gonosszal.
Háromból egy hegymászó, aki megpróbálja megmászni,
belehal.
ANNAPURNA 8091 MÉTER
AZ ELSŐ CSÚCS
2019. ÁPRILIS 7.
Geljen serpa vagyok. Az Annapurna-csúcsra tartok.
Üdv! Mingma David serpa vagyok.
Először a nagybátyámtól hallottam Nimsről…
A LEHETSÉGES PROJEKT CSAPATÁNAK TAGJA
…vele mászta meg az első hegyét, a Lobuche-csúcsot.
Azt mondtam Nimsnek: „Fivéremként foglak támogatni,
és mindent beleadok ebbe a projektbe.”
Én vezettem a rögzítőcsapatot.
Rögzíted a köteleket, utat csinálsz mások számára.
Ez kell a kötelek rögzítéséhez.
Nézzétek, mennyire fáradt a testvérem!
GELJEN SERPA
Még a napot is látjuk. Kemény volt a mai etap.
Don, a testvérem.
Ugyanakkor voltam az Annapurnán, amikor Nims.
Ő itt a barátom, Don,
éppen próbál utat törni a kétméteres hóban.
Tizenhárom év alatt
ötször próbáltam feljutni ennek a hegynek a csúcsára,
de egyszer se sikerült.
Soha nem voltam még olyan hegyen,
ahol a hegy szó szerint rád omlik.
Iszonyatosan rémisztő.
Oké.
Érzed, hogy nem te irányítasz.
Épp időben.
Azta! Ezt pont elkerültük.
Jó volt az idő,
de a rengeteg frissen hullott hó miatt elég nehéz volt.
Nagyon mély.
Néhol derékig ér.
Hóesés után gyakori a lavina.
Ez nagyon kemény volt.
Volt egy pont, amikor feladtam, és azt mondtam: „Nims, ez nem fog menni.”
A „feladás” nincs benne az én szótáramban. Nincs a szótáramban.
MAGASSÁG: 7900 MÉTER
Ekkor értettem meg először a projektet.
Ez a srác hitt benne, hogy meg fogják csinálni.
És csak mentek előre.
A csúcs!
Igen!
Látod, haver?
ANNAPURNA-CSÚCS 2019. ÁPRILIS 23.
Nagyon büszke vagyok a srácra.
Amikor azt mondtam: „Nem hiszem, hogy megmásszák az Annapurnát.”
Ő azt mondta: „Én hiszek benne.” És itt vagyunk.
- Nagyon köszönöm. - Imádom ezt.
Szeretlek, testvérem. Ez nagyon sokat jelent nekem.
Ez az!
Micsoda kilátás!
Nagyon boldog voltam a csúcson.
De azt is tudtam, hogy: „Nims,
mostantól ketyeg az óra.”
LEHETSÉGES PROJEKT: 0. HÓNAP 1. NAP 2019. ÁPRILIS 24.
Lejöttünk a csúcsról a négyes táborba, és aznap este aludtam.
Reggel Nims bedugta a fejét a sátorba.
Azt mondta: „Baj van.
Egy másik csoport hegymászója nem jött le az este. Még mindig fent van.”
Egy helikoptert küldtek a keresésére.
FELDERÍTŐ REPÜLÉS
Morbid dolog ilyet mondani.
De reméltük, hogy meghalt az éjjel.
Belegondolni abba, hogy kibírta oxigén nélkül
ebben a magasságban, hát, elég rémisztő.
MAGASLATI SZIRT 7500 MÉTER
Integetett nekünk.
Kitört belőlem a sírás.
ANNAPURNA ALAPTÁBOR
Arra gondoltam: „És ha én lettem volna?” Reménykedve halt volna meg.
Úgy döntöttünk, hogy muszáj segítenünk.
Ki lesz a csapatban?
Én, Mingma, Gesman és Geljen.
Majdnem a helikopter repülési területének határán van.
A LEHETSÉGES PROJEKT CSAPATÁNAK TAGJA
Tíz éve vagyok hegymászó. Több mint 100 mentőakcióban vettem részt.
Fáradtak voltunk, nem sok energiánk maradt.
A LEHETSÉGES PROJEKT CSAPATÁNAK TAGJA
Aggódtam, hogy a helikopter hogyan fog letenni minket.
Nagyon feszült voltam.
A bátorság enyhe kifejezés arra, amit a srácok csináltak, amikor visszamentek.
Végre megmászod a világ egyik legveszélyesebb csúcsát,
és most vissza kell menned?
Tiszta lutri az egész.
MAGASSÁG: 6500 MÉTER
Szia!
ÉSZAKI OLDAL - 17,00
Itt vannak a barátaid, oké? Haza fogsz jutni.
Ne aggódj! Adunk oxigént.
Gyorsan!
Számára minden másodperc számít.
Tudtuk, hogy a helikopter nem tud éjszaka jönni.
Ezért a lehető leggyorsabban le kellett őt vinnünk a négyes táborba.
Nagyon erős vagy!
Megyünk haza, oké?
NÉGYES TÁBOR 02,00
Gesman, csinálj neki egy párnát!
Akkor este pofozgatnunk kellett egymást, hogy ébren maradjunk,
és reggel hatra levittük őt a hármas táborba.
Öt perccel a helikopter érkezése előtt.
ANNAPURNA ALAPTÁBOR
Azonnal odamentem, és a nyakára tettem a kezem.
Életben volt, és lélegzett, de éppen csak.
A lehető leggyorsabban kórházba kellett szállítanunk.
KATMANDU NEPÁL
Szó szerint az életüket kockáztatták a srácok.
Ez mindent elmond róluk.
Kölyökkoromban ebben a házban nőttem fel.
- Helló! Jól vagytok? - Igen, jól.
Itt komolyan veszik a biztonságot. Anya ezt régen zárta,
nem volt éjszakai lófrálás, meg ilyesmik.
Hahó!
Anya!
Szegény családba születtem.
Anya és apa mindent megadtak nekünk.
Szia, anya! Köszönöm.
Anya nem bánt velem kesztyűs kézzel. De jó oka volt rá.
Állandóan bajba keveredtem.
Nem volt olyan nap, hogy a tanár ne vert volna meg.
Mert elég rossz gyerek voltam.
TESTVÉR
Három bátyja volt, és ettől nagyon versengő típus lett.
Igazi harcos volt.
Ha jött egy kihívás, bele akart állni, és le akarta gyűrni.
Apámnak négy éve volt egy szívrohama,
amitől a fél oldalára lebénult.
Gurkha katona volt.
Ők a világ egyik legkeményebb katonái,
a gurkha alakulatok éveken át bátran harcoltak a brit hadsereg soraiban.
Nepálban nincs sok lehetősége az embernek.
De gurkhaként bejárhattad a világot.
A gurkhák a történelem fontos részét képezik.
EGY KATONA MUNKATÁRS HANGJA
Különleges katonák.
A kiválasztáskor
elképesztő kihívásokkal néznek szembe a jelentkezők.
Nyomás!
Bennük mindig is volt egy extra adag büszkeség.
Fiatalon mindig is versengtem másokkal. Nem tudtam visszafogni magamat.
GURKHA KIKÉPZŐTÁBOR 2004
Amikor csatlakoztam a gurkhákhoz,
a legfontosabb, amit megtanultam, hogy önmagammal kell versenyeznem.
Hogy jobb legyek, mint tegnap.
Az anyám nagyon beteg.
Hetente kétszer kell kórházba mennie.
Mivel én vagyok a legkisebb fia, mindig is anyuci kicsi fiacskája voltam.
Szükségem van a támogatására, mert ez életem legnagyobb kihívása.
Nincs nálad különlegesebb ember a világon, fiam.
Légy áldott!
A VILÁG TETEJE
Nirmal azt mondogatta: „Azért mászok hegyet, hogy megmutassam anyának,
mire vagyok képes neki köszönhetően.”
Hogy mit kaptam anyámtól?
Sok mindent. Nagyon sok mindent.
DHAULAGIRI 8167 MÉTER
A MÁSODIK CSÚCS
LEHETSÉGES PROJEKT: 0. HÓNAP 17. NAP 2019. MÁJUS 10.
Mivel nepáli vagyok, tudom, hogy nekem van a legjobb csapatom.
Gondoskodtam róla, hogy több pénzt kapjanak,
mint amennyit egy nyugati expedíción kapnának.
A saját karrierjüket is építhetik azzal,
hogy nyolcezreseket másznak meg.
MINGMA DAVID SERPA HANGJA
A nepáli hegymászók történelme hosszú időre nyúlik vissza,
de ha a nemzetközi színtér dobogójáról van szó,
azt a szintet még nem értük el.
GELJEN SERPA HANGJA
Óriási a különbség a külföldi és a nepáli hegymászók között.
Rendkívül büszkék vagyunk rá, hogy a vezetőnk nepáli.
Most nagyon jól haladunk,
de messziről óriási felhők tartanak felénk.
Nagyon nehéz csomagot cipeltünk magunkkal.
Vinnünk kellett a sátrat, az oxigénpalackokat, a kötelet, mindent.
Fel kell tenned a kérdést, hogy helyesen cselekszel-e.
LAKPA DENDI SERPA HANGJA
Itt már a félelemmel dacolva másztunk.
Egy rossz mozdulat, és vége. Akkor és ott ez volt a helyzet.
Azt mondtam nekik: „Srácok, ez az én ötletem volt.
Ha hülyeségnek tartjátok, és attól féltek, hogy meghaltok,
nem muszáj velem jönnötök.”
De velem maradtak.
Este kilenckor indultunk a csúcsra.
Reméltük, hogy másnap reggel felérünk a csúcsra.
Másnap este hat körül értük el a csúcsot.
Huszonegy órába telt.
Életem egyik legnehezebb feladata volt.
LEHETSÉGES PROJEKT: 0. HÓNAP 19. NAP DHAULAGIRI-CSÚCS, 2019. MÁJUS 12.
Azta! Ma nagyon megnyomtuk.
Ha a csapatban nem lenne mindenki egyformán jó, nem sikerült volna.
Nagyon fáradt vagyok.
- Igen, ma csúcsot másztunk! - Ja.
Ő általában nem iszik. Szóval, kösz, haver!
- Micsoda egy nap! - Ahogy mondod.
2008 11 ÉVVEL A LEHETSÉGES PROJEKT ELŐTT
Miután hat évig szolgáltam a gurkháknál,
úgy döntöttem, hogy jelentkezem a brit különleges alakulatba.
Akkor láttam először, hogy küzd a céljaiért.
És hogy milyen őrülten elszánt.
Hajnali kettőkor vagy háromkor kelt.
Lefutott 20 kilométert,
35 kilóval a hátán.
Egész nap dolgozott, aztán elment az edzőterembe.
Csak 11-kor ért haza.
Így ment ez hat hónapon át.
Én lettem a történelem első gurkhája,
akit beválogattak különleges tengeri szolgálatra.
A különleges alakulatnál voltam, és Nepált képviseltem. Király!
1000, 2000, 4000, 5000, 6000, 8000!
Gyerünk!
Gyorsan megtanultam,
hogy jöjjön bármilyen helyzet, uralkodnod kell önmagadon.
Le kell vágnom.
Ez az egész olyan önbizalmat adott, hogy hatalmas kihívásokat vállaltam be.
De aztán 2011-ben…
Tűzharcba keveredtem.
Egy tetőn voltam, én adtam a fedezőtüzet.
Aztán hirtelen…
Zuhantam a levegőben.
Földet értem.
Azt hittem, hogy arcon lőttek.
Egy mesterlövész a nyakamat vette célba.
A golyó szerencsére a válltámaszt találta el.
Az mentette meg az életemet.
Pár centin múlt az egész,
ennyi a különbség élet és halál között.
A barátaim folyton kérdezgetik: „Hogy tudod ezt csinálni?”
Mindig azt felelem: „Ha állandóan miatta aggódnék,
az egyáltalán nem tenne jót nekem.”
Kikészülnék.
Erősnek kell maradnom.
Soha nem akartam lebeszélni őt az álmairól és a céljairól.
Tudta, hogy mit akar kezdeni az életével.
LEHETSÉGES PROJEKT: 0. HÓNAP 21. NAP 2019. MÁJUS 14.
Ha megkérdezik: „Miért másztok hegycsúcsokat?”
És azt mondják: „Mert jó móka.” Akkor nem hiszek nekik. Mert nem jó móka.
Itt meg kell tanulnod elviselned a fájdalmat, mert ez egy ilyen hely.
KANCSENDZÖNGA 8586 MÉTER
HARMADIK CSÚCS
Reggel nyolckor elérjük az alaptábort.
Tegnap Katmanduba repültünk. Buliztunk, de nem aludtunk
- Lehetséges Projekt! - Lehetséges Projekt, testvér!
Miután elértük a Dhaulagiri-csúcsot, Katmanduban buliztunk.
Kicsit szenvedtem a másnaposságtól.
KANCSENDZÖNGA ALAPTÁBOR
A legtöbben szakaszosan másszák meg ezt a hegyet.
Elmennek az egyes táborba. Ott alszanak. Kettes tábor, ott is alszanak.
Hármas tábor, négyes tábor, aztán a csúcs.
Az időjárás korlátai miatt nekünk egy nap alatt kell megmásznunk.
Hogy Nims egy szuszra mássza meg
a Kancsendzöngát az alaptábortól a csúcsig,
méghozzá másnaposan… Hát ez…
Nem tudom, mit gondoljak erről.
Teljesen abszurd.
Most itt vagyunk a kettes tábornál. A terv az, hogy egyből a csúcsra megyünk.
Szóval nem alszunk.
A 8000 méteres csúcsexpedíciók durván megterhelik a testet.
Nyolcezer méter felett
eléred a halálzónát.
A tengerszinthez közeli oxigénmennyiségnek
nagyjából az egyharmadát lélegzed be.
Az oxigénpalackkal való hegymászás legnagyobb veszélye az, hogy függesz tőle.
Ha kiürül a tartály,
olyan környezetbe kerülsz, amihez a tested nincs hozzászokva.
Képzeld el, hogy nem kapsz levegőt!
LEHETSÉGES PROJEKT: 0. HÓNAP 22. NAP KANCSENDZÖNGA-CSÚCS, 2019. MÁJUS 15.
A rohadt életbe!
Igen! Megmásztuk a világ egyik legjobb hegycsúcsát.
Őrület, amit csinálok.
Nem tudok ennél többet mondani.
Ég veled, Kancsendzönga!
Száz méterrel a csúcs alatt
találtunk egy másik hegymászót, aki nagy bajban volt.
Elfogyott az oxigénje.
Légy erős! Megyünk haza!
Azonnal irány a négyes tábor!
- Ne aggódj! - Gyerünk!
Ha ilyen magasságban elhagyod az oxigént,
az rendkívül veszélyes tud lenni.
De oxigén nélkül ezt nem lehet túlélni.
A seregben soha senkit nem hagytam hátra.
A hegyen se fogok ilyet tenni.
A hegymászónak odaadtuk a saját oxigénünket.
Rádión üzentünk az összes tábornak:
„Srácok, segítség kell!”
MAGASSÁG: 8450 MÉTER 18,00
Sok hegymászó volt a négyes táborban,
azt üzentem: „Csak hozzátok az oxigént!”
Próbáltam beszélni velük, de senki nem válaszolt.
A szél egyre erősödik, és fogy az oxigénje.
Ne kockáztasd az életed! Inkább gyere le!
Képtelen vagyok hátrahagyni egy embert.
Nagyon szenvedett a hegymászó,
de egy fejlámpát se láttam, senki nem sietett a segítségünkre.
- Van valakinek oxigénje? - Nincs több oxigén.
Nincs több oxigén.
Nims, testvér!
Ha tovább maradunk, mi is meghalunk.
Mit tehetnék, testvérem? Senki nem jött segíteni.
Testvér!
Nekem azt mondták, hogy jönnek.
Testvér!
Nagyon sokszor mondták.
Istenem!
Nem jön senki sem.
Otthon voltam, és csörgött a telefonom.
Hallottam Nims hangját.
Megszakadt a szívem.
Azt mondta: „A karjaimban halt meg.
Senki nem jött segíteni.”
Nagyon ijesztő volt.
Itt ez az óriási projektje.
De elsőként mégis mindig ő ajánlja fel a segítségét.
Úton voltam lefelé.
Mingma és Gesman jóval előttem jártak.
Már 11 órája voltam oxigén nélkül.
Elkezdett kialakulni nálam a HACE.
Képes az ember felülkerekedni a természet kíméletlen erőin?
A HACE az a nagy magasságbeli agyi ödéma.
Nem tudod irányítani a mozgásodat.
Képes leküzdeni azt a magasságot, ami megfosztja energiájától, akaraterejétől,
és a mozgását úgy lelassítja, mintha egy álomban lenne?
Nem volt energiám. Nem volt elég erőm. Tehetetlennek éreztem magam.
Őszintén szólva, féltem.
Gyorsan le kellett jutnom a hegyről.
Élet-halál kérdés volt.
Hirtelen kezdtem elveszíteni az irányítást.
Láttam egy óriási alakot magam előtt.
Egy nagy szörnyet, ami olyan szőrös volt, mint a jeti.
Ha nem teszek valamit, meghalok.
Mondom: „Hé! Hallasz engem?”
Ő meg: „Segíts!
Segíts!”
Egy eltévedt hegymászó volt.
Ő is HACE-beteg lett.
Minden erőmet össze kellett szednem, hogy segítsek neki lejutni a négyes táborba.
Mentálisan és fizikailag is kimerültem.
Ez volt az első alkalom, hogy kételkedni kezdtem a tervemben.
2018 EGY ÉVVEL A LEHETSÉGES PROJEKT ELŐTT
MAGASSÁGKÖZPONT LONDON
Már 2012 óta nem jártam hegyen.
Akkor jöttem rá,
hogy mennyire erős hegymászó vagyok.
Egyszerűen beleszerettem a fizikai és mentális kihívásba.
LHOCE 2017
MAGASSÁGTELJESÍTMÉNY-SPECIALISTA
Ma teszteljük Nims képességeit, három percig teker
6000 méteres magasságban, és megnézzük, hogyan reagál a teste az oxigénhiányra,
miközben gyors és pontos döntéseket kell hoznia.
Az összehasonlítás kedvéért, a világrekorder kerékpárosok
90 másodpercig bírták,
mielőtt leállítottuk a tesztet.
Így tovább, Nims! Még egy perc van hátra.
Úgy hiszem, hogy van egy természetes fizikai adottságom.
Képes vagyok alvás és pihenés nélkül hegyet mászni.
Nem számít, mennyire extrém a kihívás.
Nem adom fel.
Utolsó tíz másodperc. Nyomd meg!
Utolsó tíz másodperc.
Öt, négy, három, kettő, egy.
És állj! Pihenj! Állj meg!
Egyszerűen döbbenetes,
hogy képes volt három percig bírni.
A fiziológiája több oxigént biztosít neki
a fizikai izommunkához és az agymunkát igénylő döntéshozáshoz is.
Vagyis rendkívül magas szinten képes működni.
Ez a véred oxigéntelítettsége.
- Értem. - A kék. Az az érdekes…
Nimsénél jobb eredményeket még nem láttam.
Te is megcsináltad?
- Hogy megcsináltam-e? - Aha.
Igen.
És milyen lett?
- Hát, nem ilyen. - Nem ilyen? Oké, akkor király.
2018. OKTÓBER HAT HÓNAPPAL A LEHETSÉGES PROJEKT ELŐTT
TESTVÉR
Eljött hozzám.
Azt mondta, ott akarja hagyni a sereget.
Mondtam neki: „Ne tedd! Ezt nem teheted!”
Anya nagyon beteg volt,
és Nirmal tartotta el a családot.
Már csak hat évet kellett volna szolgálnia.
Mondtam neki: „Érd el a nyugdíjkorhatárt,
aztán csinálj, amit csak akarsz, nem fogunk lebeszélni róla.”
De nem hallgatott rám.
Otthagyta a sereget.
Egy kicsit összevesztünk.
Három hónapig nem beszéltem vele.
A család anyagi helyzete bizonytalanná vált.
Nepálban általában a legkisebb fiú gondoskodik a szülőkről.
De a nyolcezresek megmászása a szenvedélyemmé vált.
Meg akartam mutatni a világnak, hogy mire képes egy ember.
„Ez időpocsékolás.
Pénzkidobás. Te csak magadra gondolsz.” Ezt mondtam neki.
„Nem törődsz a családoddal, az érzéseinkkel.”
Nagyon szeretem a fivéremet.
Nem akarom, hogy meghaljon.
Nem volt rá pénz.
És csak pár hónapunk volt, hogy összeszedjük.
4,00 ÉBRESZTŐ
A nepáliak jobban szeretnek adni.
Szóval pénzt kérni…
LEHETSÉGES PROJEKT
…életének egyik legnehezebb feladata volt.
Amikor a potenciális szponzorokkal beszélt,
gyakorlatilag őrültnek hitték.
A projekt a lehetőség erejét bizonyítja.
Rengeteg pénzre volt szüksége.
De senki nem hitt benne.
Köszönöm, hogy eljöttek.
Folyton csalódnia kellett.
Lenyűgöző az elszántsága, de az összeget nem lehet előteremteni.
Nem beruházható.
Ki kellett találnunk, hogy hogyan oldjuk meg.
Aztán támadt egy ötlete.
Hogy újabb jelzálogot vesz fel a házra.
Mindent kockára tett.
De én hittem benne.
LEHETSÉGES PROJEKT: 0. HÓNAP 24. NAP 2019. MÁJUS 17.
Még csak három csúcsot tudtunk le.
A következő célpontom…
a világ legmagasabb hegycsúcsa.
MOUNT EVEREST 8848 MÉTER
A NEGYEDIK CSÚCS
Az Everesten a serpák a hegy főnökei.
Nagyon kemény munkával segítik a nyugatiakat.
Komoly kockázatokat vállalnak.
Az ő segítségük nélkül nem lenne hegymászószezon.
A Mount Everest tavaszi irányított útvonala
merőben eltér minden szokványos hegymászói útvonaltól.
Szó szerint több száz hegymászó próbál feljutni a csúcsra.
Serpák által rögzített kötéllel biztosítod magad.
Igazi autópálya egészen a csúcsig.
Tudtam, hogy itt rengeteg az ember,
ezzel tisztában voltam. De azt is tudtam, hogy gyors vagyok.
Igyunk a küldetésre, az Everestre, a Lhocéra és a Makalura!
- Köszönöm, testvérem! - Egészség!
- Istenem! - Ejha!
Egészségedre! Csak a tiédre!
Nem csak az Everestet terveztem be.
Meg akartam mászni az Everestet, a Lhocét és a Makalut,
a világ első, negyedik
és ötödik legmagasabb csúcsát, 48 óra leforgása alatt.
Ilyet még senki nem csinált.
NÉGYES TÁBOR MAGASSÁG: 7900 MÉTER
Felfelé jövet lehagytuk az emberek 95 százalékát.
Elég korán, hajnali 5,30 körül értünk a csúcsra.
LEHETSÉGES PROJEKT
LEHETSÉGES PROJEKT: 0. HÓNAP 29. NAP MOUNT EVEREST, 2019. MÁJUS 22.
A csúcson…
a lelked azonnal a hegy részévé válik.
Érzed, hogy élsz.
2019 tavaszán durva vihar volt az Everesten.
BARÁT ÉS MAGASHEGYI HEGYMÁSZÓ HANGJA
Az időjárás csak május 22-én és 23-án volt megfelelő.
Szóval itt a 400 hegymászó és még 400 serpa,
és mind erre a kétnapos időkeretre tervezik a csúcs elérését.
Nem haladunk.
Srácok, mivel próbálkoztok?
Eszméletlen volt a sor.
Az emberek azon vitáztak, hogy ki menjen fel, és kinek kéne inkább lemennie.
Micsoda emberek!
Megkezdtük a leereszkedést.
Visszanéztem,
és csináltam egy képet.
Posztoltam az internetre.
És a kép bejárta a világot.
Útban a világ tetejére…
Forgalmi dugó a Mount Everesten.
Háromszáz hegymászó sorakozik, hogy feljussanak a csúcsra.
Egy kép a világ tetejéről.
A bámulatos képet Nims Purja készítette.
Kész őrület volt az egész.
De nagyon koncentráltam. Nyomjuk tovább!
LHOCE 8516 MÉTER
AZ ÖTÖDIK CSÚCS
A halálzónában kelek életre.
Igen, testvérem! Semmi cicó!
LEHETSÉGES PROJEKT: 0. HÓNAP 29. NAP LHOCE-CSÚCS, 2019. MÁJUS 22.
MAKALU 8485 MÉTER
A HATODIK CSÚCS
Az Everest, a Lhoce és a Makalu 48 óra leforgása alatt. Az új világrekord.
LEHETSÉGES PROJEKT: 1. HÓNAP 1. NAP MAKALU-CSÚCS, 2019. MÁJUS 24.
Oltári volt.
Tudom, hogy sokan nem hittek bennem, mikor belevágtam,
de most itt vagyok a Makalu csúcsán,
és ezzel véget is ér a Lehetséges Projekt első szakasza.
LEHETSÉGES PROJEKT: 1. HÓNAP 10. NAP KATMANDU, 2019. JÚNIUS 2.
Szia, anya!
Hány hegyet másztál meg?
Hatot.
Megmásztam az Annapurnát, a Dhaulagirit, a Kancsendzöngát,
a Mount Everestet, a Lhocét és a Makalut.
- Mennyi van még hátra? - Még nyolc hegycsúcs.
Ha anyáról van szó, ő a mi szívünk.
KAMAL PURJA HANGJA TESTVÉR
De nem tudjuk, hogy meddig lesz még itt velünk.
Megkérdeztem, hogy hol a fiam, és megmutatták a videódat.
A hegyen voltál, és nehezen vetted a levegőt.
Igen.
Nagyon megijedtem.
Nirmal nagyon közel áll anyához,
és nyilván anya mindig is nagyon féltette Nirmalt a hegymászás miatt.
Miért sírsz, anya?
Ne sírj!
Ügyesen csinálom a dolgomat.
Nagyon sokat tanul a világ.
Ezt Nepálért és az összes nepáliért csinálom.
Edmund Hillary és Tenzing Norgay olyan helyre jutottak, ahová korábban még senki.
Csatlakoztak a történelem legnagyobb kalandoraihoz.
Meghódították a meghódíthatatlan Mount Everestet.
Nagy dolog volt, amikor Tenzing Norgay megmászta az Everestet.
Hogy érezte magát Tenzing a világ tetején?
SERPA
Nagyon boldogan.
Sok nyugati hegymászó mászta már meg, de rengeteg segítséget kaptak a serpáktól.
Leggyakrabban azt hallom: „A serpám segített.” És ennyi.
Ez így helytelen, mert van nevük.
Azt kéne mondaniuk: „Mingma David segített.”
Az ott Mingma, épp a régi köteleket keresi.
Túl mély a hó, ugye, testvér?
Vagy: „Gesman Tamang segített.”
Gesman testvéremmel rögzítettük a köteleket.
Most visszamegyünk az alaptáborba.
Úgy van, testvérem.
Különben csak egy szellem vagy.
Nims képviseli az alulértékelt
és alulbecsült nepáli hegymászók új generációját, és ez nagyon izgalmas.
Ez az ő pillanatuk.
Ez az!
Ha a nepáli hegymászók
és a szegény családból származó emberek meglátják a projektemet,
azt gondolják majd: „Ez a fickó én is lehetnék.”
LEHETSÉGES PROJEKT: 1. HÓNAP 25. NAP PAKISZTÁN, 2019. JÚNIUS 17.
Pakisztán 8000 méteres csúcsai
a világ egyik legnehezebben hozzáférhető csúcsai.
MÁSODIK SZAKASZ
Az első a Nanga Parbat, a Gyilkos-hegy,
ami már számtalan hegymászó életét követelte.
Aztán irány a Karakoram!
Gasherbrum I, Gasherbrum II,
és a Broad Peak.
Aztán jön a hírhedt K2.
NANGA PARBAT 8125 MÉTER
A HETEDIK CSÚCS
Jól van srácok, gyertek lefelé!
Hogy fogunk így később visszajönni?
A fajankó majdnem meghalt, mert megcsúszott.
A francba!
Remeg a lábam, Mingma.
Veszélyes, mi?
Lefagy a kezem és az ujjam a kamera miatt.
Ma elég durván havazik.
Beszóltam, hogy itt fogunk táborozni.
Ha tisztul az idő, majd felmegyünk.
A Kinshofer-fal. Nagyon körülményes felmászni itt.
- Ha leesel, meg se állsz az aljáig. - Úgy van, nagyon veszélyes.
Azt szoktam mondogatni magamnak: „Ma nem halok meg.
Talán holnap, de nem ma.”
A hegyet nem érdekli, hogy fekete vagy-e, vagy fehér,
gyenge vagy erős.
Mindenkire egyetlen szabály vonatkozik.
LEHETSÉGES PROJEKT: 2. HÓNAP 10. NAP NANGA PARBAT-CSÚCS, 2019. JÚLIUS 3.
Ha feladod, meghalsz.
Másnap ereszkedtem lefelé az alaptáborhoz.
Hirtelen megcsúsztam.
Felgyorsultam, és bucskáztam lefelé.
Elveszítettem az irányítást.
Aztán megláttam egy kötelet.
Meg kell ragadnom!
Minden erőmet bevetettem. És bumm!
Az életemért kapaszkodom.
Úgy 100 métert zuhanhattam.
Nem ma, Nims. Nem ma.
Szörnyű élmény volt, barátom.
Nagyon megingott az önbizalmam.
Vezetőként fontos,
hogy a csapatod higgyen benned, abban, hogy jó döntéseket hozol.
Néha palástolnod kell a gyengeséged.
Voltak pillanatok, amikor én is küszködtem, de azt senki nem látta.
Itt vagyunk!
Gyönyörű napunk van ma, egyszerűen lenyűgöző!
A hegymászás világában
sokat számít, hogy hogyan másszuk meg a hegyet.
GASHERBRUM I 8080 MÉTER
A NYOLCADIK CSÚCS
Az abszolút puristák szerint a 8000 méteres csúcsokat
teljesen alpin stílusban kell megmászni,
vagyis oxigénpalack nélkül.
Ez egy örök vita.
Nims csapata hibrid stílusban mászik,
vagyis 8000 méter felett már használnak oxigént.
Gyakran ők rögzítik a kötelet csúcsra menet közben,
és cipelik a saját hegymászó felszerelésüket,
szóval teljesen önellátóak.
Sokan azt hiszik, hogy oxigénnel könnyű hegyet mászni.
De ez baromság.
A többi hegymászó gyakorlatilag ránk várt,
hogy rögzítsük a kötelet, és ők már csak jönnek utánunk.
Így sokkal könnyebb.
2. HÓNAP 22. NAP GASHERBRUM I, 2019. JÚLIUS 15.
Helló, srácok!
- Feljutottunk a csúcsra! Szép volt! - Igen, Nimsdai! Szép munka!
Reinhold Messner oxigénpalack nélkül mászta meg mind a 14 8000 méteres csúcsot.
De 16 évébe telt.
GASHERBRUM II 8034 MÉTER
A KILENCEDIK CSÚCS
Néhány hegymászó kritizálta Nirmalt, de nem értem, hogy miért.
Azért csinálta így,
mert másképp nem sikerült volna ilyen rövid idő alatt.
Én azt szeretem, ha valaki nem beszél, hanem cselekszik.
Az ember legyen hajlandó próbálkozni!
A próbálkozásban benne van a kudarc lehetősége is.
LEHETSÉGES PROJEKT: 2. HÓNAP 25. NAP GASHERBRUM II, 2019. JÚLIUS 18.
Ami Pakisztánt illeti, már megmásztuk a Nanga Parbatot,
a G1-et és a G2-t, így a második szakaszból még hátravan
a Broad Peak és a K2, rögtön ott mögötte.
Szeretem látni más hegymászók arcát, amikor először meglátják a K2-t.
Meglátják ezt a monumentális kőpiramist.
Akkor szöget üt a fejükben a gondolat:
„Ez egy nagyon rossz ötlet.”
K2 8611 MÉTER
A TIZEDIK CSÚCS
GARRETT MADISON HANGJA
Nims érkezése előtt alaposan meggyűlt a bajunk a K2-vel.
Volt három lavina,
ami lesodorta a hegymászókat a hegyről.
A többi csapattal együtt mi is visszafordultunk.
Akkor próbálkoztam harmadjára a K2-vel.
Mind úgy éreztük, hogy tisztelnünk kell. Néha nem akarja, hogy megmásszák.
MAGASHEGYI HEGYMÁSZÓ
Vissza kell fordulnunk.
K2 ALAPTÁBOR
Nagyon nyomasztó volt a légkör.
De aztán történt valami.
Te mocsok!
- Helló! Hogy vagytok? - Szia! Hogy vagy?
Nagyon jól vagyok.
- Örvendek. - Én is.
Szia!
Elmentünk a négyes táborba, aztán visszajöttünk.
Semmi baj. Most már itt vagyunk. Itt a Lehetséges Projekt. Oké?
Mikor megérkeztem az alaptáborba, láttam, hogy a hegymászók feszültek.
Igen. Szóval barátodként… Oké?
Ez már döfi!
Szóval csaptam egy nagy, őrületes bulit.
Egészség, testvérem!
Ettől lesz ő és az ő csapata különb a többitől.
Magasról tesz arra, hogy mások mit csinálnak és mit gondolnak.
Ma iszunk, holnap tervezünk! Egészségünkre!
Sikerülni fog.
- Egy életünk van, ugye? Éljünk vele! - Igen!
Holnap korán reggel indulunk a kettes táborba, utána a négyes táborba.
Úgy tervezzük, hogy délre rögzítjük a köteleket.
Akik már megpróbálták megmászni a csúcsot, nem akartak többé visszamenni.
Láttam a félelmet a szemükben.
Az emberek feladják, mert három embert elvitt a lavina.
Igen, ezt értem.
És a helyzet nem változott az elmúlt öt napban.
Elindulunk, és meglátjuk.
Remek srác vagy, és ez jó marketing, de a hegyet nem tudod megváltoztatni.
Sose mondtam, hogy megváltoztatom a hegyet.
Vezetőként kénytelen vagy
rengeteg önbizalmat sugározni.
Hegyről hegyre járok,
és néha úgy érzi az ember, hogy rábaszott,
de amikor ezt mondod, igazából csak 45 százalékban basztál rá.
Sokan fordultak vissza, ugye?
Sokan vallottak kudarcot.
De össze kell fognunk, és együtt kell mennünk!
Volt egy barátom, egy nagyon tapasztalt hegymászó,
aki azt mondta: „Klára, 50 százalék az esélye, hogy sikerülni fog,
és 50 százalék az esélye, hogy meghalunk.”
Nőként és két gyermek anyjaként
ez elgondolkodtatott: „Mi a fenét keresek én itt?”
De Nims azt mondta: „Ne hallgass másokra!
Néha vállalnod kell a kockázatot, hogy valóra váltsd az álmaidat.”
Akkor döbbentem rá, hogy: „A francba!
Egész életemben ostorozni fogom magam, ha nem próbálom meg újra.”
A K2 négyes tábora felett található az úgynevezett Bottleneck,
ami ennek az útnak a kritikus pontja.
MAGASSÁG: 8200 MÉTER
Van felette egy hatalmas, kiálló jégszirt, amit úgy hívnak, hogy serac.
Ez a lógó jégfal néha elszabadul, és végigsöpör lefelé,
egészen az alaptáborig.
Képes az egész csapatot elsodorni.
Kizártnak tartottuk, hogy ebben az évszakban bárki is megmássza a K2-t,
de Nimsnek nagyon sok múlt ezen a projekten.
Készen állt felmászni, az életét kockáztatni, és mindent beleadni.
Sokan próbáltak már a Bottlenecknél napfényben kötelet rögzíteni,
de az egy lavinaveszélyes terület.
Azt tervezem,
hogy pontban hajnali egykor megyek oda, ahol mindenki feladta.
A hó olyan lesz, mint a beton.
Ekkor kételkedtem először a képességeimben,
mert már mindenki más feladta.
De a legnagyobb előnyöm, hogy nincs bennem félelem.
Felmegyek oda,
és meglátom, mi a helyzet.
Ma a kettes tábor. Holnap a négyes, utána a csúcs.
A legtöbben megfeledkezünk róla, hogy születésünktől fogva…
a halál felé tartunk.
Az élet abszurd…
de megtöltheted ötletekkel.
Lelkesedéssel.
Megtöltheted örömmel az életedet.
A hegyeket járva felfedezheted az igazi énedet.
Egyetlen hiba az életedbe kerülhet.
És amikor eljön ez a pillanat…
túl akarod élni.
Élni akarsz.
Én azért mászok hegyeket, hogy életem minden pillanatát megéljem.
Amikor ennyire kell összpontosítanod…
a hegymászás és a meditálás ugyanaz.
Amikor a fájdalom arra kényszerítene, hogy ereszkedj…
te mászol felfelé.
A lehetőségek határán táncolsz.
Az élet és a halál határán.
Ma ez az öt nepáli hegymászó felmászott a csúcsra.
LEHETSÉGES PROJEKT: 3. HÓNAP 1. NAP K2-CSÚCS, 2019. JÚLIUS 24.
És nemcsak önmagunkért, hanem mindenkiért.
A Bottlenecken való áthaladás megköveteli a tiszteletet.
De emellett sokan az ő nyomdokaiban járva érték el a csúcsot.
Kellemes a víz.
MÁSNAP
Igen!
Megváltoztak a körülmények a hegyen.
Megcsináltuk!
Két napon belül 24 hegymászó érte el a csúcsot.
Nims és az ő csapata tette ezt lehetővé.
Remek!
- Gratulálok! - Köszönöm.
Gratulálok!
Üdv az alaptáborban! Gratulálok! Sziasztok!
LAKPA DENDI SERPA HANGJA
Sok hegyet másztam már meg életemben,
de ez a legszebb pillanat.
Rengetegen azt mondták, hogy nem fog sikerülni,
de ez csak motivált minket.
Tízzel megvagyunk, beleértve a K2-t, és már csak öt maradt.
Nem is, négy maradt.
Javítanom kell. Négy maradt.
Harminchat órával később…
BROAD PEAK 8051 MÉTER
A 11. CSÚCS
…a Broad Peak csúcsán voltunk.
Itt vagyok én, Mingma David…
3. HÓNAP 3. NAP BROAD PEAK, 2019. JÚLIUS 26.
…és Halung Dorchi serpa.
Ezzel a második szakasz végére értünk.
Mindössze 23 nap alatt megmásztuk Pakisztán öt legmagasabb csúcsát.
Úgy éreztem, hogy bármire képes vagyok.
- Ez az! Menjünk! - Oké!
Én vagyok a 8000 méteresek Usain Boltja.
Siker!
Legyőzhetetlen vagyok.
LEHETSÉGES PROJEKT: 4. HÓNAP 4. NAP KATMANDU, 2019. AUGUSZTUS 27.
A második és a harmadik szakasz között
anya egyre rosszabbul lett.
KÓRHÁZ
Szívrohama volt.
Az orvos szerint bármelyik pillanatban meghalhat.
Azt javasolta, hívjuk oda az egész családot.
Vagy elvégezik a műtétet, vagy stabilizálják az állapotát.
TESTVÉR
Sokan meghaltak már a műtőasztalon.
Ha jól értem, anya felépülésének az esélye nulla.
Az orvos végül azt mondta, hogy nem műthetik meg,
mert nagyon rossz állapotban van.
Nims nagyon közel áll az anyjához.
Ha bármi történik, a projektnek vége.
Nagyon nehéz helyzet volt.
Csináltam ezt az inspiráló, pozitív vállalkozást.
De úgy éreztem, hogy fiúgyerekként kudarcot vallottam.
Azt mondtam neki: „Ne csüggedj!
Anyád büszke rád.”
EGY HÉTTEL KÉSŐBB
Csoda történt.
Túlélte.
Isten óvjon téged, fiam!
Ne aggódj értem, anya!
További sikereket kívánok neked, fiam.
És hogy a világ elismerjen téged.
Megmászom a hegycsúcsokat, anya.
Nagyon meghatódtam.
Kaptam még egy esélyt.
Anya azt mondta: „Fejezd be a kedvemért, Nims!”
HARMADIK SZAKASZ
A harmadik szakaszt úgy tervezték, hogy először a nepáli Manaszlut másszák meg.
Utána Tibetbe mennek, és megmásszák a Cso-Ojut és a Sisapangmát.
De a hegyen semmi sem a tervek szerint alakul,
amit akkorra már tudnunk kellett volna.
LEHETSÉGES PROJEKT: 4. HÓNAP 21. NAP MANASZLU ALAPTÁBOR, 2019. SZEPTEMBER 13.
Két rossz hírt kaptunk.
Az első, hogy a sisapangmai engedélyt elutasították.
A kínai kormány azt mondta, hogy a hegyet erre az évre lezárták.
A másik gond, hogy voltam a Manaszlu alaptáborban,
de a Cso-Ojut a jövő héten lezárják.
Gyorsnak kellett lennem.
Nincs idő megállni, testvér!
Sietünk a helikopterhez,
hogy holnap estére Tibetbe érjünk.
A legtöbben általában egyetlen expedícióra terveznek,
de mi 14-re terveztünk.
A logisztika nagyon nehéz volt.
A járművek nem tudnak ennél tovább menni.
Kezdünk kicsúszni a határidőből,
és látom, hogy egyre nagyobb rajta a nyomás.
CSO-OJU 8201 MÉTER
A 12. CSÚCS
Itt vagyunk a Cso-Oju alaptáborában.
Mindnyájan aggódtunk miatta.
LEHETSÉGES PROJEKT: 5. HÓNAP 0. NAP CSO-OJU-CSÚCS, 2019. SZEPTEMBER 23.
Óriási öröm, hogy itt lehetek a Cso-Oju csúcsán.
Pár napon belül meglesz a Manaszlu csúcsa is.
MANASZLU 8163 MÉTER
A 13. CSÚCS
Persze mindeközben Nimsnek az anyja járt a fejében.
Folyamatosan aggódott érte.
LEHETSÉGES PROJEKT: 5. HÓNAP 4. NAP MANASZLU-CSÚCS, 2019. SZEPTEMBER 27.
Örültem, hogy a Manaszlu csúcsán állhattam.
De a szívemben…
úgy éreztem, hogy talán ez lesz az utolsó csúcsom.
LEHETSÉGES PROJEKT 14 HEGYCSÚCS 7 HÓNAP ALATT
Az egyetlen dolog, ami a befejezés útjába állhatott…
ÉRKEZŐ JÁRATOK
…az az utolsó hegy, a Sisapangma engedélye volt.
ÉRKEZŐ JÁRATOK
Ha egy átlagembernek
valamire határozott nemet mond a kínai kormány,
akkor az ember egyszerűen csak odébbáll.
Azt mondták, hogy egyetlen hegymászó se mehet a Sisapangmára.
De ha egy nepáli kormánytisztviselő kéri, akkor talán engedélyezik.
Nims folyamatosan tárgyalt a politikusokkal.
Hogy mit tehetünk az emberiségért? Bebizonyítjuk a lehetőség hatalmát.
Az előző miniszterelnökkel.
Uram, nepáliként úgy tekintek a projektre, mintha az ország projektje volna.
Ez négy, öt vagy akár hat hónapba is telhet.
Ezt a teremben ülő összes emberért teszem. Minden nepáliért.
Kína hatalmához képest én egy senki vagyok.
De ez soha nem tántorított el engem.
Két úton haladtam.
Az egyik a politikai út.
A második pedig…
hogy segítséget kértem a követőimtől.
A SEGÍTSÉGETEKET SZERETNÉM KÉRNI.
AHELYETT, HOGY NEKEM ÍRNÁTOK, RENDKÍVÜL HÁLÁS LENNÉK,
HA A KÍNAI KORMÁNYNAK ÍRNÁTOK. A CÍMÜK…
Sokan írtak a kínai kormánynak.
RAJTA VAGYOK.
EGY KEDVELÉS
ELKÜLDTEM AZ E-MAILT.
ÍRTAM NEKIK.
A KEZDETEKTŐL FOGVA KÖVETLEK.
A világ minden tájáról.
MOTIVÁLSZ MINKET.
242 KEDVELÉS
ÜZENET ELKÜLDVE. SOK SIKERT!
GRATULÁLOK AZ EDDIGIEKHEZ. ÍRTAM A KÍNAIAKNAK.
ÍRUNK A KEDVEDÉRT, NIMS.
NYÍLT LEVÉL NIMS ÉS A SISAPANGMA ÜGYÉBEN.
TÁMOGATOM AZ ÜGYEDET.
ELKÉPESZTŐ!
ÍRTAM A MINISZTÉRIUMNAK.
1205 KEDVELÉS
OROSZLÁNSZÍVŰ HARCOS VAGY.
A hegymászók közössége is támogatni kezdett engem.
KÜLDJÜNK POZITÍV ENERGIÁT NIMSNEK ÉS A CSAPATÁNAK!
- Szia, Nims! Conrad vagyok. - Én pedig Jimmy.
Szurkolunk neked. Meglesz a Sisapangma. Király vagy! Hajrá!
INSPIRÁLSZ.
Ez nemcsak az ő projektje…
FELFEDEZŐ
…hanem Nepálé, a serpáké és a hegymászóké is.
IGAZI TERMINÁTOR VAGY.
BRAVÓ!
12 914 KEDVELÉS
REMÉLEM, ENGEDÉLYEZIK.
A kínai kormány látta, hogy az egész világ támogatja.
VELED VAGYUNK. SOK SIKERT! MENNI FOG.
Végre megkaptuk a hírt,
hogy a kínaiak megnyitják a hegyet a csapatunk számára.
Már csak egy hegy maradt.
Vágjunk bele!
SISAPANGMA, JÖVÜNK MÁR!
SISAPANGMA, 8027 MÉTER
A 14. CSÚCS
Ez az utolsó hegyem.
Lassan haladjunk!
Legyen minél könnyebb!
Ez volt a terv.
Mi ez az idő?
Gesman! Gesman testvér!
Rögzítenünk kell a kötelet.
Szörnyű volt.
Nagyon aggódtunk.
GESMAN TAMANG HANGJA
Senki nem mászta meg a Sisapangmát már 2014 óta.
Az egy lavina.
Kik vagyunk mi? Meg tudjuk csinálni?
MINGMA DAVID SERPA HANGJA
Ilyen helyzetben ezek a kérdések járnak az ember fejében.
De a projekt az álmunkká vált,
és arra koncentráltunk, hogy valóra váltsuk.
Az életben azt kell tenned, amiben hiszel.
Fel kell tenned a kérdést, hogy tényleg akarod-e.
A dicsőségért teszed?
Vagy egy magasztosabb cél vezérel?
Van, hogy az ötleted lehetetlennek tűnik az egész világ számára,
de számodra attól még nem lehetetlen.
Ha néhány embert jó dolgokra tudsz inspirálni,
akkor az egész világot inspirálhatod.
SISAPANGMA-CSÚCS 2019. OKTÓBER 29.
Igen! A Sisapangma! Igen!
A csúcson elővettem a rádiót.
Anya!
Azt mondtam: „Anya, emlékszel a projektre, amiről meséltem?
Vége.
Sikerült.”
NIMS HAT HÓNAP ÉS HAT NAP ALATT FEJEZTE BE A LEHETSÉGES PROJEKTET.
HAT HEGYMÁSZÓ-VILÁGREKORDOT DÖNTÖTT MEG.
24 ÓRÁVAL KÉSŐBB
Anya nagyon beteg volt.
De nagyon makacs asszony.
Kitart és küzd, amíg a legkisebb fia sikerrel nem jár.
Az, hogy részese lehetett a sikere pillanatának,
hogy együtt ünnepelhettek,
nincs annál jobb.
Anya azt mondta: „Kamal, Nirmalnak isteni akaratereje van.”
Anya…
Szia, Mingma!
- Gratulálok! - Köszönöm.
Tudtam, hogy nem fogja feladni.
Majdnem beleőszültem a stresszbe, amit megéltem.
Olyan volt, mint egy hullámvasút.
Csapatmunkával megvalósítottuk a lehetetlent.
MINGMA DAVID SERPA HANGJA
A sikerhez jó vezető is kell,
és Nims nagyon jó vezetőnek bizonyult.
Az, hogy ennek híre ment a világban,
óriási segítség lesz a nepáli hegymászóknak.
Megmásztuk a világ 14 legmagasabb hegycsúcsát, ugye?
De legyünk kegyetlenül őszinték!
Ha ezt egy európai vagy egy nyugati hegymászó csinálja,
a hírnek tízszer nagyobb értéke lett volna.
Szolgáltassunk igazságot azoknak, akik igazán megérdemlik!
Bennetek megvan az erő.
Fogjunk össze, és változtassunk a dolgokon! Köszönöm.
A Lehetséges Projekt csapata!
Minden tiszteletem az övé.
Az egészet a saját stratégiájával érte el.
És elsőként vitte véghez mindezt.
Ez egy teljesen egyedülálló eredmény a hegymászás történetében.
Köszönöm.
Hogy mi jön most?
Még el se kezdtem!
Tudjátok, mit? Legközelebb még nagyobb dolgokat csinálunk.
Igen.
Nyomás!
Hamarosan találkozunk!
Majd meglátjátok!
Komolyan mondom.
Még találkozunk!
PURNA KUMARI PURJA EMLÉKÉRE 1944 - 2020
A feliratot fordította: Vécsey Ádám